चार्ल्सको भूमिकामा अभिनय गर्न धेरै अध्ययन गरेँ। केही मान्छेसँग बातचित पनि गरेँ। चार्ल्सका बारेमा हरेक मान्छेले आ–आफ्नै तरिकाले व्याख्या गर्थे। अरूले भने अनुसारको चार्ल्स हो कि होइन भन्ने प्रश्न मेरो मनमा उब्जिरहन्थ्यो। फिल्मको कहानी चार्ल्सको मुद्दाको जिम्मा लिएका प्रहरी अधिकारी आमोद कंठको किताबमा आधारित छ। किताबमा चार्ल्सको संलग्नता राजीव गान्धीको हत्यामा समेत रहेको उल्लेख गरिएको छ। मैले चार्ल्ससँग सम्बन्धित धेरै लेखरचना, समाचार, डकुमेन्ट्री पनि हेरेको थिएँ। बाल्यकालमै चार्ल्सको बारेमा सुनेको थिएँ। सात मुलुकको प्रहरीले खोजी गरिरहेका व्यक्ति थिए, चार्ल्स। फिल्ममा मलाई चार्ल्सको भूमिकामा देखेपछि सबै कुरा थाहा लाग्नेछ।
